**Lucrarea Ta nu este în zadar**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nicicând nu va fi în zadar lucrarea-ceasta !

Doar noi Te părăsim din când în când

Ne amintim de Tine când trăim năpasta

Și-Ți cerem ajutor, smerit, în gând.

Ne ridicăm, cu vină, privirea înspre stele

Și întrebăm mirați :"unde ești Tu ?"

Se prăvălesc pe umeri, adesea, patimi grele

Iară poveri brăzdează sufletul.

Fugim atunci la blândul Tău chip din icoană,

Cu lacrimi calde Te rugăm să vii

Tu, ascultând chemarea, ne scoți din prigoană

Ne arăți CALEA, nu poteci pustii.

Nu vom uita de Golgota, de răstignirea

Care o viață nouă ne-a adus

Nu vom uita nicicând de jertfa, de lucrarea

Izbăvitorului nostru Iisus !

Te-am așezat, cu pioșenie, în inimi

Cu pace și nădejde Îți șoptim :

"Primește o femeie Canaaneancă-n lacrimi,

Din firimituri noi vrem să ne hrănim."